
ΕΦΗΜΕΡΙΣ ΤΗΣ ΚΥΒΕΡΝΗΣΕϋΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

25 ΣΕΠΤΕΜΒΡΙΟΥ 1989 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

583 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 


νητο που βρίσκεται εντός του εγκεκριμένου ρυμοτομικού σχεδίου 
της κοινότητας Φιλοθέης (Ν. Αττικής).'.. 1 

Έγκριση του τοπικού ρυμοτομικού σχεδίου σε εκτός εγκεκριμένου 
ρυμοτομικού σχεδίου περιοχή του δήμου Σπάρτης (Ν. Λακω¬ 
νίας) και τροποποίηση του εγκεκριμένου σχεδίου σε συνεχόμενη 
περιοχή.. 2 

ΠΟΛΕΟΔΟΜΙΑ ~ 

ΔΙΑΤΑΓΜΑΤΑ 


Ο) 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του εγκεκριμένου ρυμοτομικού σχεδίου 

της κοινότητας Φιλοθέης (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορι¬ 
σμού ανωτάτου ορίου συντελεστού δομήσεως κ.λπ.» (Α'58). 

2. Τις διατάξεις του Π.Δ/τος 470/1979 «περί μετασχηματι¬ 
σμού των συντελεστών δομήσεων εις εμβαδά κατά την εφαρμογή 
του Ν. 880/1979» (ΑΊ38), όπως τροποποιήθηκε με το από 
19.6.1987 Π. Δ/γμα (Δ’592). 

3. Τις διατάξεις του Π. Δ/τος 510/1979 «περί ρυθμίσεως θεμά¬ 
των μεταφοράς συντελεστού δομήσεως κατά το Ν. 880/1979 (Α' 
154) όπως τροποποιήθηκε με το αριθ. 367/1987 Π. Δ/γμα 
(ΑΊ63). 

4. Τις διατόιξεις των άρθρων 2, 3 και 7 του Ν. 1032/1980 
«Περί ουστάσεως Υπουργείου Χωροταξίας, Οικισμού και Περιβάλ¬ 
λοντος» (Α'57). 

5. Τις διατάξεις του εδαφ. ιδ της παραγράφου 1 του άρθρου 23 
του Ν. 1558/1985 «Κυβέρνηση και Κυβερνητικά Όργανα» 
(ΑΊ37). 

6. Τη με αριθ. 71081/17.10.88 αίτηση των Κων/νου και Μα¬ 
ρίας Εξάρχου. 

7. Την υπ’ αριθ. 55/1989 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

8. Την υπ’ αριθ. 19651/19.4.1989 απόφαση του Υπουργού 
Περιβάλλοντος, Χωροταξίας και Δημοσίων Έργων για προέγκριση 
της σχετικής τεχνικής μελέτης, με πρόταση του Υπουργού Περιβάλ¬ 
λοντος, Χωροταξίας και Δημοσίων Έργων, αποφασίζουμε: 

Άρθρο 1. 

1. Εγκρίνεται η πραγματοποίηση της μεταφοράς συντελεστή δό¬ 


μησης που εγκρίθηκε με το από 28.2.1987 Π.Δ/γμα (Δ' 364) από 
το διατηρητέο ακίνητο (βαρυνόμενο), που βρίσκεται εντός του ρυμο¬ 
τομικού σχεδίου Αθηνών επί της οδού Σταδίου αριθ. 23, ιδιοκτησίας 
Ειρήνης Αλεβιζάτου και Ελένης Κινδύνη και για το οποίο έχουν εκ- 
δοθεί οι υπ’ αριθ. 360 και 478/1987 σχετικοί τίτλοι δικαιώματος 
μεταφοράς συντελεστή δόμησης στο όνομα Κων/νου και Μαρίας 
Εξάρχου, αντίστοιχα, σε άλλο ακίνητο (ωφελούμενο), που βρίσκεται 
εντός του ρυμοτομικού σχεδίου της κοινότητας Φιλοθέης (Ν. Αττι¬ 
κής) και επί της οδού Λ. Ακριτά αριθ. 47 ιδιοκτησίας των παρα¬ 
πάνω, όπως το ωφελούμενο ακίνητο φαίνεται με στοιχεία ΑΒΓΔΑ 
στο σχετικό πρωτότυπο διάγραμμα σε κλίμακα 1:500 που θεωρή¬ 
θηκε από τον Προϊστάμενο της Διεύθυνσης Τοπογραφικών Εφαρμο¬ 
γών με την υπ’ αριθ. 4693/1989 πράξή και που συνοπτικό του 
αντίτυπο δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συ¬ 
ντελεστή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο 
ωφελούμενο ακίνητο επιπλέον της επιτρεπόμενης βάσει των ιαχυό- 
ντων στην περιοχή όρων δόμησης 208,00 τ.μ. που αντιστοιχεί σε 
145,30 τ.μ. του βαρυνομένου ακινήτου. 

3. Τα ειδικότερα στοιχεία του ωφελούμενου ακινήτου μετά τη με¬ 
ταφορά είναι τα εξής: 

α. Εμβαδόν οικοπέδου: 1075,59 τ.μ. 

β. Συντλεατής δόμησης: 0,5933. 

γ. Ποσοστό κάλυψης: σαράντα τοις εκατό (40%). 

δ. Μέγιστο επιτρεπόμενο ύψος: δέκα πέντε (15) μέτρα. 

Το κτίριο πρέπει να ανεγερθεί εντός του ωφελουμένου ακινήτου 
σύμφωνα με τα εννέα (9) σχετικά πρωτότυπα αρχιτεκτονικά σχέδια 
σε κλίμακα 1:50 και σύμφωνα με το διάγραμμα κάλυψης σε κλί¬ 
μακα 1:100 που θεωρήθηκαν από τον Προϊστάμενο της Διεύθυνσης 
Τοπογραφικών Εφαρμογών με την υπ’ αριθ. 46931/1989 πράξη 
και που συνοπτικά τους αντίτυπα δημοσιεύονται με το παρόν διά¬ 
ταγμα. 

Άρθρο 2. 

Ακυρούνται οι υπ’ αριθ. 360/1987 και 478/1987 σχετικοί τί¬ 
τλοι δικαιώματος μεταφοράς συντελεστή δόμησης στο όνομα των 
Κων/νου και Μαρίας Εξάρχου. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή 
του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έρ¬ 
γων, αναθέτουμε τη δημοσίευση και εκτέλεση του παρόντος διατάγ¬ 
ματος. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

' Αθήνα, 2 Αυγούστου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΠΕΡ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

ΣΩΤΗΡΗΣ ΚΟΥΒΕΛΑΣ 

ΕΦΗΜΕΡΙΕ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΤΕΤΑΡΤΟ) 

( 2 ) 

Έγκριση του τοπικού ρυμοτομικού σχεδίου σε εκτός εγκεκριμένου ρυ¬ 
μοτομικού σχεδίου περιοχή του δήμου Σπάρτης (Ν. Λακωνίας) και 

τροποποίηση του εγκεκριμένου σχεδίου σε συνεχόμενη περιοχή. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάζεις του άρθρου 26 του Ν. 1337/1983 «Επέκταση των 
πολεοδομικών σχεδίων, οικιστική ανάπτυζη και σχετικές ρυθμίσεις» 
(Α’33) όπως αυτό αντικατάσταθηκε με την παράγρ. 13 του άρθρου 8 
του Ν. 1512/1985 «τροποποίηση και συμπλήρωση πολεοδομικών δια¬ 
τάξεων, ρύθμιση συναφών θεμάτων και θεμάτων του Ταμείου Νομι¬ 
κών» (Α'4). 

2. Τις διατάξεις των άρθρων 3 και 70 του Ν. Δ/τος της 17.7.1923 
«περί σχεδίων πόλεων κ.λπ.» (Α'228) όπως μεταγενέστερα τροποποιή¬ 
θηκαν και συμπληρώθηκαν. 

3. Τις διατάξεις των άρθρων 7,8 (παρ. 1) και 9 του Ν. 1577/1985 
«Γενικός Οικοδομικός Κανονισμός» (Α'2ΐ0) όπως τροποποιήθηκαν με 
το άρθρο 13 (παρ. 1,2,3) του Ν. 1647/86 «Οργανισμός Κτηματολο¬ 
γίου και Χαρτογραφήσεων Ελλάδος (ΟΚΧΕ)» (Α' 141) και το άρθρο 1 
(παρ. 3 και 4) του Ν. 1772/88 «Τροποποίηση διατάξεων του Ν. 
1577/85 «Γενικός Οικοδομικός Κανονισμός» και άλλες σχετικές δια¬ 
τάξεις (Α’91). 

4. Τις διατάξεις της παραγρ. 1 εδ. ιδ του άρθρου 23 του Ν. 
1558/85 «Κυβέρνηση και Κυβερνητικά Όργανα» (ΑΊ37). 

I 5. Την υπ’ αριθ. 103/1988 γνωμοδότηση του δημοτικού συμβου¬ 
λίου Σπάρτης. 

6. Την υπ’ αριθ. 62/1989 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

7. Την υπ’ αριθ. 485/89 γνωμοδότηση του Συμβουλίου της Επι¬ 
κράτειας με πρόταση του Υπουγού Περιβάλλοντος, Χωροταξίας και Δη¬ 
μοσίων Έργων, αποφασίζουμε: 

Άρθρο 1. 

Εγκρίνεται α) τοπικό ρυμοτομικό σχέδιο σε εκτός εγκεκριμένου ρυ¬ 
μοτομικού σχεδίου περιοχή του δήμου Σπάρτης (Ν.'Λακωνίας) για την 
εκτέλεση του επείγοντος στεγαατικού προγράμματος του Οργανισμού 
Εργατικής Κατοικίας (ΟΕΚ) με την επωνυμία «Σπάρτη II» με τη δη¬ 
μιουργία των υπ’ αριθ. 435Β.435Γ οικοδομικών τετραγώνων για την 
ανέγερση κατοικιών, του υπ’ αριθ. 435Α οικοδομικού τετραγώνου για 
την ανέγερση καταστημάτων και αίθουσας συγκεντρώσεως, γηπέδου 


καλαθόσφαιρας (ΒΑ5ΚΕΤ), πλατείας, πεζοδρόμων, χώρων στάθμευ¬ 
σης αυτοκινήτων και χώρου πρασίνου και β) η τροποποίηση του εγκε¬ 
κριμένου ρυμοτομικού σχεδίου του ίδιου δήμου στα όρια σύνδεσής του με 
την παραπάνω περιοχή με τη μείωση του πλάτους τμήματός της, περι¬ 
μετρικής οδού, το χαρακτηρισμό αυτού ως πεζοδρόμου και τη δημιουρ¬ 
γία οικοδομήσιμων χώρων, χώρου πρασίνου και καλοθόσφαιρας (ΒΑ5- 
ΚΕΤ), όπως οι παραπάνω ρυθμίσεις φαίνονται στο σχετικό χρωματι¬ 
σμένο πρωτότυπο διάγραμμα σε κλίμακα 1:500 που θεωρήθηκε από 
τον Προϊστάμενο της Δ/νσης Τοπογραφικών Εφαρμογών με την υπ’ 
αριθ. 49728/89 πράξη του και που συνοπτικό του αντίτυπο δημοσιεύε¬ 
ται με το παρόν διάταγμα. 

Άρθρο 2. 

Στο πρόσωπο των οικοδομικών τετραγώνων επιβάλλεται προκήπιο 
πλάτους δύο (2) μέτρων όπως φαίνεται στο ίδιο διάγραμμα. 

Άρθρο 3. 

Οι όροι και περιορισμοί δόμησης των οικοδομήσιμων χώρων που κα¬ 
θορίζονται με την παρ. α του άρθρου 1 του παρόντος ορίζονται ως εξής: 

α) Συντελεστής δόμησης: έξι δέκατα (0,6) της επιφάνειας κάθε Ο.Τ. 

β) Μέγιστο ποσοστό κάλυψης: σαράντα τοις εκατό (40%) της επιφά¬ 
νειας κάθε οικοδομικού τετραγώνου. 

γ) Μέγιστο επιτρεπόμενο ύψος των κτιρίων επτά και μισό (7,5)μ. το 
οποίο προσαυξάνεται κατά 1,50 μ. για τη στέγη, η κατασκευή της 
οποίας είναι υποχρεωτική. 

δ) Οι διαμορφωμένοι από τον ΟΕΚ ακάλυπτοι χώροι των οικοδομι¬ 
κών τετραγώνων τίθενται σε κοινή χρήση της πόλης. 

Άρθρο 4. 

Η ισχύς του παρόντος διατάγματος ισχχύει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα,^17 Αυγούστου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

0 ΥΠΟΥΡΓΟΣ ΠΕΡ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

ΣΩΤΗΡΗΣ ΚΟΥΒΕΛΑΣ 



ΔΟΜΗΣΗΣ 



ΡΥΜΟΤΟΜΙΚΟ 






































